Du er så arrogant. Tror du jeg går med på dette?
Jeg vet at du gjør det.
TIDLIGERE PÅ THE MORNING SHOW
Vi lar henne tro at hun har vunnet, men egentlig lar vi dette "nullet"
dytte Alex Levy til side for godt
når det passer oss, så vi ikke tar oss dårlig ut.
Vi skal gjøre dette på min måte.
Ærlig talt har jeg latt dere klumser styre lenge nok.
Var det ikke dette du forventet?
Vi har 48 timer til å definere hvem Bradley Jackson er.
Seriøst? Dette er søppel.
Jeg kaller ikke moren min "muttern", og hun er en dårlig kokk.
"Vær mindre utfordrende. Menn vil ikke knulle deg.
Ikke vær sint. Kvinner føler seg kritisert."
Men her skal jeg bli til morgennyhetenes Moder Teresa.
Jeg stjal en av anklagerne fra YDA.
Kom på The Morning Show.
Vis nervene dine til alle, mens spesielt til ham.
- Du skal holde intervjuet med Ashley. - Hva?
Hvorfor ga du meg intervjuet?
Det er bedre for programmet.
Hvorfor gjør du dette?
Jeg har ingen anelse om hva jeg gjør.
- Har du ikke? - Jeg vet ikke hvorfor jeg valgte deg.
- Men jeg vet at jeg tror jeg liker deg. - Men jeg vet at jeg tror jeg liker deg.
Ikke rot dette til. ﻿1
Russerne satte første mann på månen.
Jeg trodde vi ville komme først.
FRA PRODUSENTEN AV BATTLESTAR GALACTICA OG OUTLANDER
RØD MÅNE
Mye mer enn det står på spill.
DET VI TAPTE DEN DAGEN
Nå kan vi jobbe videre.
Tre, to...
Tenning.
HJALP OSS MED Å FINNE FRAMTIDA
Dere er astronautkandidater.
- Det er farlig. -Jeg vil dette.
De vil dra ut i verdensrommet for menneskeheten.
God morgen. Velkommen, og takk for at dere ser på.
Vi føler fremdeles forrige ukes sjokk på kroppen,
men dette er en veldig spesiell dag for The Morning Show
på grunn av jenten som sitter her.
EN NY BEGYNNELSE!
Vent litt. Hvor er hun? Bradley?
Send henne inn.
Nå. Gå.
- Gjør klar kamera én. - Bradley Jackson.
Du får ikke hjerteinfarkt.
Jeg føler meg så likestilt.
- Ses det? - Du ser godt ut.
- Hei, Bradley. - Hei.
"Gud, gi meg sinnsro til å akseptere de ting jeg ikke kan forandre."
-Gurimalla. Jøss! - Kom og sett deg på tronen din.
NY PROGRAMLEDER PÅ TMS
Dette er utrolig.
Når Kelly synger, føler du at du kan klare alt. Ikke sant?
Det har du rett i. Jeg elsker Kelly.
Men nå handler det om deg, Miss Bradley.
Nå er du her. Velkommen, Bradley Jackson.
Tusen takk, Alex.
Jeg har ikke ord for
hvor spennende det er å sitte i dette ikoniske studioet med deg.
En drøm som har blitt virkelig.
Jeg er et bevis på at det ikke kun er en klisjé.
Jeg har sett på dette programmet siden jeg var baby.
Gurimalla.
Tenk at jeg sitter ved siden av deg. Noen må klype meg i armen.
Jeg er like spent som deg.
Jeg følte en umiddelbar kjemi mellom oss da jeg intervjuet deg.
Den hurpen.
- Ja, jeg følte også det. - Ja.
Journalistisk skjebne, kanskje.
Kanskje det, ja.
Det er som å gå ut med noen, og helt fra starten...
Synes du dette virker falskt?
Like falskt som alltid, mener du? Ja.
Veldig singel.
Ikke lenge.
Hva vil du si dette er?
Vårt andre stevnemøte?
Ikke for å skremme deg, men jeg tror vi er samboere allerede.
Jøss, det gikk fort.
Håper de havner på soverommet snart.
Vi har en liten overraskelse til deg.
-Har dere? - Ja.
- Er overføringen klar? - Alt klart.
La meg presentere
Bradleys mor, som ringer fra Vest-Virginia.
BRADLEYS MOR
Er du der, Sandy Jackson?
VEST-VIRGINIA
Hei der, alle sammen.
Hei, Sandy.
Hei, mamma. Jeg er på The Morning Show. Hva synes du?
Jeg er så stolt.
Det gjør du rett i å være.
Bradley er ganske utrolig.
Hvordan var det å se henne vokse opp?
Det var fantastisk.
Hun var alltid så smart, vittig og full av liv.
Det var en lykkelig tid for familien vår, full av kjærlighet.
Vi visste alltid at Bradley var noe for seg selv.
Du var en fantastisk mor.
Sandy, når så du først potensialet i Bradley?
Veldig tidlig.
Hun var alltid den smarteste i klassen og jobbet alltid hardt.
Hun skrev for skoleavisen og vant alle stavekonkurransene.
Hun hjalp til på suppekjøkkenet, og meg også hvis jeg trengte det.
Vi laget mat sammen hver kveld.
Det var en lykkelig tid for familien.
Du bør begynne å skjerpe deg,
med mindre du vil suge kuk på gaten.
Familie er alt. Ikke sant, Sandy?
Familie er mye rart.
Jeg hørte at du har laget en liten video
om Bradleys oppvekst som du vil vise.
Ja, jeg jobbet med den til sent på natt i går.
- Klar. - Skal vi vise den?
Kjør på, Amerika.
- Rull X. - Kjør på.
Det føles som min egen begravelse.
Produsentene har gjort en god jobb.
De endret manuset til moren min.
Gjorde de?
Ja. Manuset jeg så var stort sett sant.
Dette er bare en fantasi.
Det var tørt.
- Ikke overreager. - Vi er tilbake.
- Fem, fire... - Du blir vant til det.
Tre, to...
Det var hyggelig å møte moren din. For et fantastisk sted du vokste opp.
Ja, Vest-Virginia er fantastisk.
Men det var ikke så perfekt som det virker.
Hun improviserer.
Det er derfor landet elsker deg, Bradley.
Du er ekte.
Ja, og jeg vil ikke
at unge kvinner som ser dette programmet skal tro
at man må ha en perfekt barndom for å lykkes.
Akkurat.
Det var hardt. Jeg gjorde mye dumt.
Selvfølgelig. Det har vi alle gjort.
Nei, jeg mener ikke sånt som
å hoppe ned fra låvetaket for å vinne et veddemål. Det gjorde jeg også.
Jeg ble utvist fra skolen flere ganger.
Friidrettsklubben min gikk glipp av en konkurranse
fordi jeg ble tatt med alkohol.
Søren også, jeg tok abort da jeg var 15 år gammel.
- Hun sa ikke det. - Herregud.
Pokker også!
Ja.
Tok Bradley abort?
Herregud.
Det er ganske tøft for en 15-åring.
Ja, det var det. Det er det jeg mener.
Livet er vanskelig. Folk takler all mulig motgang.
Skift til været. Stans dette.
Få Yanko foran kamera med én gang.
Alt er ikke en dans på roser.
Finn Cory Ellison og Charlie Black!
Men man lærer fra det.
- Twitter eksploderer. - Skal vi avbryte sendingen?
Nei, da protesterer feministene.
Hva skal vi gjøre?
Fortsett.
Skift til Yanko.
Det som har formet meg og mitt verdenssyn.
For i dag skal jeg vel presentere meg til landet?
Ja.
Jeg ville bare være ærlig med dem. Med dere.
Det har du absolutt vært.
Takk for at du åpnet deg for oss.
Yanko. Gå! Skift til Yanko.
Nå blir det værmelding. Yanko.
Hvordan ser dagen ut?
Helt fantastisk.
Ta med barna til parken. Det blir mye sol denne uken.
Det blir nydelig vær. Men ikke glem babyens solhatt.
Smør på med solkrem.
Minst faktor 30, spesielt for de små.
Be Yanko om å slutte å snakke om barn.
Hele helgen.
Dere som ikke har barn bør også bruke solkrem.
Kan du sende noe fra senere i uken?
Bruk segmentet om matlaging med Alison og Marcus Samuelsson.
Dere får bare omarbeide det.
Gjør det lett og ledig.
Det kan ha vært et nybegynneruhell.
Nei, hun gjorde det med vilje.
Vis henne så lite som mulig. Ikke ta sjanser.
Bradley Jackson får ikke si ett ord til
om noe som ikke er pokkers vanntett!
- Chip! - Hva er det?
Fred vil snakke med deg på...
Be Fred om å drite og dra!
Som de fleste i DC vet.
I år kan jeg melde at det ikke blir regn under festivalen.
Til dere sjømenn nede i Norfolk:
Husk solkrem hvis dere tar dere noen utepils i helgen.
Alle dere sørpå, derimot,
vil få overskyet vær i helgen.
Solen kommer nok ikke til å vise seg der før tirsdag morgen.
Det var det landsdekkende været.
Nå blir det lokale værmeldinger.
Vi er ferdige.
Var det et uhell, eller gjorde du det med vilje?
Jeg vet faktisk ikke.
Hun er som en orkan.
Jeg synes hun er fantastisk.
Jeg kommer igjen senere for en prat.
Ja vel.
To sponsorer har allerede
trukket reklamene sine.
Ja, det er kaotisk.
Vi må prøve å reparere skaden.
Nei, du må prøve å reparere skaden!
Dette er ditt ansvar, Cory! Eksperimentet ditt mislyktes!
Jeg sa hun var
en tabbe og helt uforutsigbar. Jeg hadde rett.
Det tok henne knapt ti minutter
å annonsere tenåringsaborten sin til hele landet.
Bradley Jacksons tale har tatt av på Internett
og skapt en intens nasjonal debatt.
Foreningen for abortmotstandere har fordømt UBA
og The Morning Show. På Twitter skriver...
- Kan du skru av radioen? - Ja da.
Herregud. Pokker ta meg.
Pokker også.
Greit.
Jeg beklager, men det er sant.
Jeg fatter det ikke. Da du var 15 år.
Diktet du det opp for å skape blest?
Nei! Hvorfor skulle jeg gjøre det?
Du skulle sagt noe.
Jeg kunne hatt et barnebarn å oppdra.
Ja, for du var jo så flink med meg og Hal.
Tror du virkelig at jeg ville utsette enda et barn
for den kaotiske oppveksten vår?
Du skjønner ingenting!
Pokker.
TIRSDAG
Herregud.
BRADLEYS BARN FIKK IKKE VELGE
ABORTDEBATT MED BRADLEY JACKSON
NÅR DU HØRER NAVNET
Herregud.
BOIKOTT BARNEMORDEREN
God morgen.
Sett deg i bilen.
Ja vel.
Skal du ta meg med til en lagerbygning og skyte meg?
Enda verre.
Jeg tar deg med til studioet.
Du skal tilbake i den stolen
og late som om ingenting skjedde i går.
Dette er en sprø jobb.
Ja. Alle jobber er sprøe.
Du må gjøre ting du ikke har lyst til
i bytte mot status og penger. Du må ikke la det ødelegge deg.
Hvorfor snakker du med meg?
Jeg snakker til deg fordi jeg må få dette til å fungere.
Jeg valgte deg, og alt står på spill for meg.
Jeg kan ikke la dette ødelegge meg.
Er "dette" meg? Munnen min?
Den jeg er innerst inne?
- Alt det? - Ja.
Du kan si på den måten om du har lyst.
Men vi skal vinne denne kampen.
Du kan rømme fra dette.
Seerne vet ikke at du valgte meg.
De kan skylde på nettverket.
Nei. De på innsiden vet det.
Chip, Cory Ellison og Fred Micklen vet det.
Jævler.
De jævlene.
Jeg nekter å la dem tro at de hadde rett.
Jeg vil heller dø.
Greit.
Jeg skjønner.
Jeg skal prøve.
Flott. Takk.
Før dagens hovedsaker
har Bradley lyst til å si noen ord.
-Ja. Takk, Alex. - Vær så god.
Jeg forstår at mange følte seg krenket i går
da jeg nevnte at jeg tok abort som tenåring.
Jeg angrer ikke på valgene jeg har tatt i livet,
men jeg beklager at jeg tok så lett på
et emne som er veldig personlig for mange.
Jeg lover å jobbe hardt hver dag i min nye rolle her
for å gjøre meg fortjent til deres tilgivelse,
tillit og støtte.
Takk.
Takk. Godt sagt, Bradley.
Det kommer fra hjertet.
DET KOMMER FRA HJERTET.
Tilbake om to minutter.
Nei, hun får ikke intervjue overgrepsofferet.
Det er en ekstrem reaksjon, Fred.
Du må innrømme at hun er populær. Mandagens seertall...
Seertallene var høye på grunn av forhåndsreklamen.
Men etter det hun gjorde i går? Nei.
Husk at det er ingen som snakker om Mitch nå.
Er det strategien vår?
Å skape en ny skandale så den gamle forsvinner?
Det Bradley gjorde i går var uakseptabelt.
Det skader integriteten vår på en helt annen måte enn Mitch gjorde.
UBA har rykte på seg som en upartisk aktør i nyhetsbransjen,
og hun politiserte oss med én enkelt setning.
Bradley skal intervjue Ashley Brown på fredag.
- Unnskyld? - Vi har allerede kunngjort det.
Vi sendte en fengende reklame for intervjuet.
Bradley vil få intervjuet til å se ekte og gjennomsiktig ut.
Det trenger vi nå.
Det kan ikke se ut som om vi har skiftet mening.
Vi må være modige. Herregud.
Vi kan reagere på gårsdagen ved å fjerne intervjuet.
Vise at noen faktisk styrer her.
Hør her, Fred.
Halve landet hater henne, men resten elsker henne.
Dropper vi intervjuet etter kunngjøringen,
vil venstrevridde blogger skrive politisk korrekt svada
om oss over hele Internett.
Før du vet ordet av det representerer vi alt de er i mot.
Patriarkatet sensurerer en kvinne som snakker om livmoren sin.
Politisk korrekte Twitter tilgir oss aldri.
Du høres ut som en drittsekk når du sier
- "Politisk korrekte Twitter". - Jeg vet det.
Vi har allerede endret kurs, Fred.
Hvorfor gir vi ikke dette en sjanse?
Fordi vi mister sponsorer.
De kommer alltid tilbake når seertallene øker.
Er ikke kapitalisme vakkert?
På bare én dag
har Bradley forvandlet morgennyhetene til noe personlig og spennende.
Du kommer til å takke henne.
Nå må alle bare roe seg ned og bli med på reisen.
Det blir en flott reise. Bradley Jackson kommer til å redde oss.
Derfor valgte jeg henne.
Ingen årsak.
Eksklusivt intervju på fredag.
Ashley Brown, tidligere ansatt ved TMS, kommer på direkten med Bradley Jackson
for å diskutere anklagene sine mot Mitch Kessler.
Et åpenhjertig intervju du ikke vil gå glipp av.
Bare på The Morning Show.
Mia.
Bradley skal holde intervjuet, men gjør klar en reserveplan.
Fred er som en tikkende bombe nå.
- Ja? - Hun er her.
- Hun er her. Flott. - Hvem er her?
Etterforskeren som nettverket leide inn.
Kan vi ikke utsette det? Vi er travle nok.
Vi må se bra ut. Det kan ikke vente.
Vi må bare være forsiktige.
Flere avsløringer om Mitch er ikke til å unngå.
Vi må ta vare på hverandre for å overleve.
Så retter vi kursen.
Vi må... beskytte dette.
Beskytte programmet.
Ja. "Beskytte programmet". Takk.
Jeg er Vicki Manderly
fra Stern and Young.
Jeg skal lede etterforskningen av Mitch Kessler.
Jeg kommer til å ha private samtaler med dere alle.
Dere trenger ikke å være redde eller nervøse.
Vi skal bare snakke. Alt er konfidensielt. Dere er trygge.
Jeg vil bare prøve å forstå kulturen i The Morning Show
som lot Mitch Kesslers upassende oppførsel foregå i stillhet.
Vi vil finne ut hva som gikk galt.
Vi vil hjelpe til med
å gjøre dette til et trygt, velfungerende arbeidssted for alle.
Vi setter pris på all hjelp vi kan få
i denne prosessen.
Skal bli, Vicki. Vi skal hjelpe deg med alt du trenger.
Det at han faktisk lå med noen av de ansatte?
Det gikk rykter om det,
men jeg trodde aldri på dem.
Hva med nå, etter avsløringene?
Er dette et miljø som lukker øynene for seksuelle ugjerninger
og upassende seksuelle forhold?
Vet du om noen ugjerninger?
Nei, nei. Ikke i det hele tatt.
Det var riktig av dem å ansette en konservativ.
Men nå bruker de henne for å spre sin ideologi.
Hun sa bare at hun har tatt abort.
Budskapet deres er at
abortforkjempere som får statlig støtte...
De misforstår fullstendig. Hun er verken konservativ eller liberaler.
Nei, hun er en performancekunstner.
Det er som å se på noen brenne flagget hver eneste morgen.
Men mindre politisk og mer kontroversielt.
Ja, er det ikke flott?
Jo, hvis du synes det er flott å se en stjerne eksplodere
og etterlate seg et svart hull.
- Jeg gjør det. - Selvsagt.
Jeg elsker at du forstår meg.
Hei.
Vent, Claire.
- Hva er det? - Gjorde jeg de tingene mot deg?
Hvilke ting?
Du vet. Det som Mitch gjorde. Gjorde jeg det mot deg?
Herregud.
Tror du at fordi du er eldre enn meg og teknisk sett sjefen min på jobben,
kan jeg ikke velge å ligge med deg uten å bli utnyttet?
At fordi du er en viktig værmelder
kan jeg ikke ta egne seksuelle valg?
Jeg vet ikke.
Jeg vet hva jeg føler når vi er sammen.
Jeg vet hva jeg føler når det bare er deg og meg.
Jeg trenger ikke noe annet enn deg, så...
- Svarer du på ditt eget spørsmål? - Nei.
Etterforskeren snakket i vei om ubalanse i maktforhold
og seksuell dynamikk.
- Det er oss. - Min kjære Yanko.
Familien min kunne ha kjøpt opp deg og hele slekten din
et dusin ganger.
Faren min er ikke er koblet til UBA,
men han han få deg sparket ved å ta en telefon.
Om maktforholdet mellom oss to
er ubalansert, er det jeg som har makt over deg.
Og jeg har ingen planer om å slutte å utnytte deg,
så dette pisspreiket får du ta med deg et annet sted.
Ja vel.
Det er kun oss to, greit?
- Greit. - Ja.
ONSDAG
Etter pausen
skal solbrilleguru og motedirektør i W Magazine Delilah Frye
vise oss sommerens siste mote.
Jeg gleder meg. Jeg glemte solbrillene da jeg flyttet hit.
-Hva tenkte du på? - Jeg vet ikke.
Ikke vær redd. Delilah skal fikse det.
Jeg kan ikke vente.
Etterpå skal jeg og Alison snakke med forfatteren
av den nyeste "ya" -sensasjonen.
NESTE INNSLAG: ALLEGRA JAMESON OM SIN NYE ROMAN SOULMATES
Unnskyld meg. Jeg mente "YA-sensasjonen".
Er alt bra, Bradley?
"Ya", det er det.
Det går bra, jeg er bare veldig trøtt. Jeg greier knapt
å holde øynene åpne.
Vi er helt utkjørt.
Vi må sove i natt, for i morgen kommer Kelly Clarkson.
Gurimalla, tenk at Kelly kommer hit.
-Det du ikke dør av, gjør deg sterkere. - Nettopp.
-Jeg er en stor beundrer. - Ja.
- Jeg får neppe sove i natt. - Det må du.
Vi får dekke øynene dine med Delilahs solbriller.
Hun ordner det.
Snart skal hun vise oss siste mote.
Senere skal vi snakke med Allegra Jameson om hennes nyeste bok.
Så ikke skru av.
-Min kropp, mitt valg! - Abort stanser et hjerte som slår.
Dette kommer visst ikke til å forsvinne.
To nyhetsdager så langt. Månelandingen ville bare fått én i 2019.
Hun blir vår bane. I hvert fall Alex og Chip sin.
Over mitt lik.
Ingen ville lagt merke til liket mitt.
De ville bare måttet gå over det for å holde programmet.
Dette stedet lever av menneskeofring. Ingen slipper unna.
MIN KROPP MITT VALG
ABORT DREPER BARN
Nei, jeg verken så eller hørte noe.
Sa noen at jeg gjorde det?
Jeg lå aldri med ham. Page Six-artikkelen løy.
Mitch var litt av en flørt. Jeg også, egentlig. Og Alex.
Jeg har bare vært her i 18 måneder,
så jeg er nok ikke den beste å spørre
om kulturen her,
men alt jeg har sett har vært innenfor reglene.
For å være ærlig savner jeg ham. Han var morsom.
Vi har en inspirerende sak fra Mississippi
hvor jenter går ut midt i timen
for å vise sin støtte til Bradley Jackson, ny programleder i The Morning Show,
etter at guvernøren prøvde å innføre
forbud mot abort etter seks uker.
Det skjer etter at han tidligere denne uken
kalte Bradley Jackson "en farlig trussel mot landet".
Mississippi har noen av landets strengeste abortlover.
Sør i staten har elevenes protester vart i nesten seks timer,
like lenge som det tar dem å kjøre
til statens eneste gjenværende abortklinikk.
Disse opptakene er utrolige.
Vi ser makten sosiale medier har.
For ikke å si Bradley Jackson.
Utspillet hennes har fyrt opp abortdebatten i hele landet.
Guvernørens forsøk på å bruke henne som lynavleder
har hatt motsatt effekt.
Jeg er enig.
Jeg tror at disse protestene handler om mer enn abortlovgivningen.
Folk hørte Bradleys historie og tenkte:
"Det kan skje meg.
Jeg vil kunne ta valg om fremtiden min akkurat som henne."
Det har nettopp kommet inn rapporter
om at hele 37 skoler...
TORSDAG
Klar på kamera tre. Start.
Kom opp hit, Bradley Jackson.
- Herregud, jeg? - Ja, gå nå.
Ja vel. Jeg kommer.
Jeg vet det har vært en sprø uke.
-Gurimalla. - Ikke sant?
Men du forteller sannheten, Bradley Jackson.
Du er ærlig. Jeg er glad i deg og støtter deg.
Kom igjen. Dans med meg.
Seertallene har vokst hele uken,
spesielt hos aldersgruppen 18 til 34.
De er høyere enn på mange år.
Kelly Clarkson, alle sammen!
Takk for at du kom. Dette var dagens høydepunkt for meg.
Takk, det var alt for i dag.
Neste program er The Twist.
Kulturen her er bra.
Alle her var glad i Mitch.
Han lyste opp rommet og fikk oss til å føles som en familie.
Jeg har ikke så mye å si om Mitch.
Han sto over alt og alle, og han visste det.
Jeg så hvordan han snakket til folk og hilste på kvinner med en klem.
Han trodde han ikke kunne røres.
Der er hun. Kelly Clarksons yndling.
Dette er så uvirkelig. Hva gjør du her?
Jeg har et møte med Fred ovenpå. Jeg ville bare si hei.
Skal du også be meg om å oppføre meg?
Har du møtt meg før?
Ja, det har jeg.
Vet du at du gjør det kjempebra?
Gjør jeg?
Jeg vet ikke.
Jeg forbereder meg til intervjuet med Ashley i morgen.
Er det ikke rart å være på omkledningsrommet hans?
Jeg har knapt tid til å bli vant til det, men jo, noen ganger er det rart.
Jeg lurer på hva som pleide å skje her.
Ja, jeg også.
Bare mellom oss to, så lurer jeg på hvem som visste om det.
Jeg skal la deg være i fred.
Kom inn.
Har du et øyeblikk?
Ja da.
- Jeg ville bare si at... - Herregud, det går bra med meg.
Dette er ikke nødvendig.
Jeg har ikke sagt noe ennå.
Vi har kjent hverandre lenge nok.
Du kjenner meg.
Kelly Clarkson liker Bradley bedre enn meg.
Jeg overlever.
Hun er jo ny her. Hun har skapt oppstyr denne uken.
- Det roer seg nok snart. - Vi ønsker ikke det.
Det er flott.
Det var jo jeg som laget henne.
Ja.
Jeg er hennes dr. Frankenstein. Hun er monsteret mitt.
Skal jeg være ærlig gjør hun det bedre enn jeg hadde ventet.
Har jeg lyst på litt av æren for det?
Ja da.
Men det overrasker meg ikke å bli sviktet.
Jeg kan ikke la det påvirke meg.
Jeg er veldig stolt av deg.
Herregud, gi deg.
- Hva da? - Dette er pinlig.
Du er ikke flink til å vise ekte følelser.
Det har du rett i.
Ja.
Likevel. Jeg er...
stolt av deg.
Takk.
Det er bare en liten ting jeg ville si til deg.
Sett i gang.
New York Magazine ringte.
Maggie Brener vil skrive en artikkel om Bradley.
Maggie Brener?
Det er flott.
Det retter blikket vekk fra Mitch.
- Det stemmer. - Ja.
- Ja.
Greit.
Forførte han deg?
Det føltes ikke slik da.
Vi kom godt overens på jobben, og kunne nesten
avslutte hverandres setninger.
Han leste tankene mine.
Det ble veldig tiltrekkende.
Så begynte han å snakke om ekteskapsproblemer.
Han og konen kranglet. Det var tungt å ta seg av barna.
De hadde ikke sex. Og så videre.
Mitch var ensom.
Det var jeg også.
Denne jobben var hele verden.
Han åpnet seg for meg.
Han skapte en intimitet der jeg følte at jeg ble sett.
Respektert. Jeg så opp til ham. Han visste det.
Han visste det. Og så...
Vi lå ikke sammen før like før valget.
Hvor lenge varte det?
Forholdet vårt? Omtrent et år.
- Hvem var det som... - Jeg. Jeg gjorde det slutt.
Hvorfor?
Det ble for komplisert.
Hva skjedde etterpå?
- "Etterpå"? - Etter at du slo opp med ham.
Fikk det noen konsekvenser for deg?
Ikke i det hele tatt. Vi var veldig profesjonelle.
Dette er en tung bør for deg.
Jeg skjønner hvorfor du ringte avisen.
Hva? Nei.
Jeg lekket ikke dette til avisen.
Gjorde du ikke? Unnskyld, jeg trodde...
Du sendte jo en klage til personalavdelingen
som satte i gang undersøkelsen.
Jeg klaget fordi jeg ikke orket å se Mitch dekke Me Too
med det medfølende farsblikket sitt.
Det måtte ta slutt.
Men jeg ville ikke at han skulle miste jobben.
Jeg vil ikke gi detaljer over telefonen, men du er trygg så langt.
Ingen har anklaget nettverket for noe.
Bare Mitch.
Flott. Hva er neste steg?
Jeg fortsetter å snakke med alle.
Leter etter sårbare punkt. Du er ikke utenfor fare ennå.
Greit. Hold meg underrettet.
I morgen snakker Bradley Jackson med Ashley Brown, tidligere TMS-ansatt.
Den vonde sannheten om den Mitch Kessler ingen kjente.
Intervjuet alle vil snakke om.
Kun på The Morning Show.
Det der ser jo helt annerledes ut.
Annerledes fra hva?
Det de selger og det vi forbereder.
Nei. De har gjort en god jobb. Vi trenger seere.
Jeg håper vi ikke skuffer for mange.
Det kan slå tilbake på oss.
Dette er et godt intervju. Ashley er klar.
Det var hun ikke for en uke siden.
Vi har gjort en god jobb.
Ja. Vi har vel det.
Det føles bare litt for trygt.
"Trygt"? Det er ikke "trygt".
Jo. Trygt. Mildt.
Ashley og Mitch har et flørtende arbeidsforhold.
Mitch tar det for langt.
Han går aldri over streken,
men Ashley føler seg veldig presset og sier opp.
- Er det alt? - Det er ikke ingenting.
Nei, det er forferdelig.
Hun er modig som kommer tilbake til programmet.
Men jeg føler at jeg hjelper noen andres agenda.
Nei. Du hjelper å fortelle Ashleys historie. Sannheten hennes.
Vel, det er én sannhet.
En sannhet som har blitt vurdert og godkjent
av et rom fullt av jurister, direktører og eksperter i krisehåndtering
som prøver å redusere skaden mot nettverket.
UBA blir knapt kritisert.
Ellers ville de aldri godkjent intervjuet.
Greit.
De gir inntrykk av å åpne seg, uten å ta risiko.
Greit. Du tar ikke feil. UBA er en forretning.
De skader ikke seg selv for fellesskapets skyld.
Nettopp.
Men dette intervjuet er likevel viktig.
Ashleys opplevelse er vanlig.
Slike seksuelle ugjerninger skjer hele tiden.
Dette betyr noe.
Folk kjenner seg igjen.
Det betyr noe for seerne våre.
Greit.
- Jeg håper du har rett. - Jeg har helt rett.
Du har hatt en lang og strevsom uke.
Men du har vært flink.
Du kommer godt ut av dette, så bare behold fokus.
Vinn oss en seier. Greit?
Greit.
Jeg skjønner.
FREDAG
Gå rett til kamera to.
- Ingen pause. - Nettopp.
- Det går bra. - Hei, alle sammen.
Endelig fredag, eller hva? For en uke!
Se, Cory er her.
Stor dag i dag. Jeg ville se programmet selv.
- Står det til? - Ja. Velkommen.
- Takk. - Ja.
Visste du at han kom?
Nei.
Etter pausen skal jeg snakke med Ashley Brown,
en tidligere ansatt med en følelsesladd historie
om sine opplevelser med Mitch Kessler.
Følg med.
SAMTALE MED ANKLAGER
Ferdig. Tilbake om to minutter.
Nå er det min tur.
Du kommer til å gjøre det bra. Du er klar.
Bare hold deg til manus, greit?
Husk at jeg er med deg hele tiden.
- Greit. - Greit?
- Takk, Alex. - Ja.
Tilbake om 30 sekunder.
ADGANG KUN FOR ANSATTE
Hei, Ashley.
Bradley Jackson. Hyggelig å møtes.
Jeg er veldig nervøs. Håper ikke det høres.
Det skal gå bra. Vi gjør dette sammen.
- Greit. - Greit?
Vil du sette deg?
Vi er tilbake om fire, tre, to...
Gi henne signalet.
På det tidspunktet jobbet du i lydavdelingen?
Ja. Det var min jobb å feste mikrofonene.
Det er raskt gjort, men intimt.
Jeg møtte selvfølgelig Mitch hver dag.
Han pleide å erte meg når jeg trakk mikrofonen ned i skjorten hans.
Du vet, flørtende.
Jeg syntes han var morsom.
Jeg likte å få oppmerksomhet av programmets stjerne.
Jeg flørtet faktisk tilbake.
ANKLAGEREN SNAKKER UT
Men det var ikke meningen at det skulle bli som det ble.
Når skjedde det?
Jeg... Beklager. Dette er så...
Det går bra. Ta den tiden du trenger.
Det var i 2009, på et stort produksjonsmøte.
Alle var der.
Jeg ble satt ved siden av Mitch. Det sørget han for.
Han satte seg ved siden av meg.
Midt i dette møtet
følte jeg en hånd på låret under bordet.
Det var ham.
Hånden flyttet seg ikke.
Så grep han låret mitt. Det føltes...
Ledende. Seksuelt.
Hva gikk gjennom hodet ditt da det skjedde?
Skal jeg være ærlig, var det spennende.
Veldig spennende.
Men samtidig sjokkerende og overveldende.
Forvirrende.
Hvordan reagerte du der og da?
Jeg reagerte ikke. Jeg burde ha gjort det.
Men alt skjedde så raskt, og vi var omgitt av mennesker.
Jeg hadde ikke tid til å tenke, så jeg gjorde ikke noe.
Det åpnet en dør.
Det ble mer flørting mellom oss.
Mye mer. Og den ble overveldende.
Overveldende? Forklar hva du mener.
Jeg kunne ikke fokusere på jobben.
Alt jeg tenkte på var hvilke seksuelle antydninger Mitch ville komme med.
Jeg visste hva han ville ha.
Jeg spurte stadig meg selv: "Bør jeg gi det til ham?"
Og hva som ville skje om du nektet?
Ja, det var i tankene mine.
Men jeg ga ikke etter. Jeg var redd.
Jeg følte at hele karrieren min lå i hendene til én person.
Jeg var forvirret. Jeg visste ikke hva jeg følte om noe.
Til slutt ble det for mye.
Så jeg sa opp jobben.
Prøvde du å snakke med noen om det du gikk gjennom?
"JEG KUNNE IKKE FOKUSERE..."
Nei.
Rapporterte du det?
Nei.
Hvorfor ikke?
Jeg var vel flau.
Jeg ville ikke at Mitch skulle høre om klagen.
Så du trodde at Mitch ville få høre om det.
Nei, jeg...
Det spørsmålet er ikke i manus.
Jeg...
- Hvor vil du hen, Bradley? - Det går bra.
Det må være vanskelig å komme tilbake hit. Dine gamle kolleger
er jo også her.
Det jeg lurer på er:
Var det noe med kulturen ved nettverket eller på programmet
som gjorde det umulig å klage?
Nei.
Hva pokker gjør hun?
Nei, jeg...
Jeg tidde fordi jeg ikke ville at noen skulle få greie på det.
Få greie på hva?
De visste at Mitch flørtet med deg.
Du sa han gjorde det åpent.
Jeg mener ikke flørtingen. Jeg mener det som skjedde.
Har hun antydet noe før?
- Nei, hun... - Si at hun må stoppe.
- Bradley. - Mia. Ikke stopp henne.
Jeg er her.
Du er trygg.
Du må ikke si noe du ikke har lyst til å si.
- Bradley. - Men sannheten er viktig.
Sett i revers.
Noen ganger er den vårt eneste våpen
mot mektige menn som vil at vi skal tie.
Bradley, stopp med en gang.
Sannheten din kan hjelpe mange andre kvinner, Ashley.
Fred er på telefonen.
KESSLERS ANKLAGER SNAKKER UT "MITCH VAR PROBLEMET"
Mitch og jeg gikk over streken...
...noen ganger.
På omkledningsrommet hans.
Han inviterte meg inn, og så kysset vi.
Jeg ga ham munnsex.
Han tvang meg aldri.
Men jeg...
Jeg visste ikke...
hvordan jeg kunne la være å gjøre det.
Jeg sa det ikke til noen,
men alle visste det.
Han svarer ikke.
Pokker!
Jeg kunne føle det.
Jeg kunne føle
at disse menneskene, som jeg respekterte, så på meg annerledes.
Mistet respekt for meg.
Det må ha vært vanskelig.
Det var det.
Jeg følte at jeg så på meg selv fra utsiden.
Jeg så meg selv sånn som alle andre så meg.
En tøs som ligger med Mitch for å fremme karrieren sin.
Jeg visste ikke hvem den personen var.
Jeg kjente ikke igjen meg selv. Det var hans verk.
Han stemplet meg.
Han stjal selvtilliten og selvrespekten min.
Jeg holdt på å drukne,
og ingen kastet meg noen livbøye.
Ingen.
Jeg var helt alene.
Omgitt av mennesker, men...
Isolert.
Tusen takk, Ashley. Takk for at du fortalte oss sannheten din.
Du er en utrolig modig kvinne.
Vi er straks tilbake.
Vi er ferdige.
Takk. Får jeg gi deg en klem?
Vil du ha et lommetørkle?
Jeg er snart tilbake.
Hva pokker var det?
Jeg tok deg inn. Jeg satset på deg.
Du hadde ingenting.
Jeg ga deg ditt livs sjanse.
Det du gjorde var uforsvarlig.
Du satte på spill programmet og de ansatte.
Visste du om det?
Unnskyld?
Om Mitch.
Om det som skjedde på omkledningsrommet.
Gjorde du?
Hvordan våger du?
Utmerket intervju, Chip. Jeg gleder meg til å se resten.
Jeg tar meg litt mer te.
Norsk tekst: Aleksander Songe-Møller Soleim